แนวโน้มหุ้นลุ้นขึ้นตามตลาดเพื่อนบ้าน
นักวิเคราะห์ฯคาดตลาดหุ้นไทยเช้านี้ยังมีลุ้นขึ้นได้อยู่ ยังหวังแรงกระตุ้นจากนอกประเทศ
16 ส.ค. 2555

นักวิเคราะห์ฯคาดตลาดหุ้นไทยเช้านี้ยังมีลุ้นขึ้นได้อยู่ ยังหวังแรงกระตุ้นจากนอกประเทศ
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้ยังมีโอกาสที่จะปรับตัวขึ้นได้อยู่ ภายหลังจากที่เห็นว่าเมื่อวานนี้ตลาดปิดสามารถเอาชนะแรงขายได้ด้วยการปิดในแดนบวก และตลาดหุ้นเพื่อนบ้านเช้านี้ก็มีการรีบาวน์ขึ้นได้เล็กน้อย 
ทั้งนี้ ตลาดฯยังคาดหวังมาตรการกระตุ้นจากธนาคารกลางยุโรป(ECB)และธนาคารกลางสหรัฐฯ(เฟด) รวมทั้งตอนนี้เริ่มคาดหวังว่าจีนจะออกมาตรการกระตุ้นเศรษฐกิจเช่นเดียวกันภายหลงจากที่ตัวเลขเศรษฐกิจออกมาอ่อนตัวลง 
ส่วนปัจจัยในประเทศยังไม่มีประเด็นใหม่ หลังจากการประกาศผลประกอบการของบริษัทจดทะเบียนเสร็จสิ้นลงแล้วและตลาดฯ ก็ได้รับรู้กันไปมากแล้ว
พร้อมให้แนวรับ 1,216 จุด แนวต้าน 1,228-1,248 จุด